 Maayarka Degmada Burco Ustaad Maxamed Muraad Ayaa ka hadlay Xaalada Abaareed ee Maanta ka Taagan Magaalada Burco iyo Xarunta Gobolka Togdheer Kadib waraysi Dheer oo uu Siiyay Telefishanka Waaberi Waxaana uu Tilmaamay Inay Dadku Xiligan u Dhimanayaan Haraad iyo biyo Laaan Isagoo Isdul Taagay inay Ka Maamul ahaan u Xadhko Xidheen Gurmad Balaadhan oo loo gaysanayo Dadkaasi waxaana uu yidhi Maayarku Horta Af iyo Adinba Waanu ku Darsanay oo Anagaaba Hindisaha Lahayn,Waayo Anagaa kusoo jeedinay Xukuumada,Umada Somaliland iyo Gudida Abaaraha Welibana Ka Maayar Ahaan Anigaa Fikradaasi Iska Lahaa in dadka loo Gurmado Waxaas isku xidhxidhan ee dawlad leh Gudi Abaareed leh ee shicib leh Waxay ahayd Maskaxdii aan Anigu Keenay in sidan loo Dhigo,Waxaanu kaloo ka Shaqaynaa Dee anagu dadka waanu Caawinay oo mar baanu Raashin u Geynay,Biyahana Booyado Ayaanu Leenahay oo Maalin kasta Waanu Dhaaminaa,Saakoo u danbaysay Waa Maqan Yihiin Laba Booyadood Baanu Lahayn,Mid ayaa Naga jabtay oo Halkan Taala Balse maalin kasta waanu Dhaaminaa,Hada waxaanu Hargaysa ka dalbanay Booyad weyn oo qaadaysa 25 Foosto,taasi oo aanu ugu talogalnay inaanu Kaga qayb qaadano Gurmadka waayo Iminka Biyaha ayaaba ugu Daran,Dadkuna Iminka Biyo Laaan ayay u dhimanayaan Waxaana Biyo aan haysan Gebi ahaanba 128 Tuulo oo Hoos taga Gobolka togdheer Ayuu Yidhi. 